Један је од најстаријих градова северне Немачке. Седиште бискупије постао је 815. године. Цар Отон III доделио је 983. године Хилдесхајму право одржања велесајма. Статус града добио је 1249., а члан Ханзе постао је 1367. године. Романичка Катедрала Свете Марије у Хилдесхајму, потиче из 9. века. Црква светог Михаила је изграђена у време Светог Бернарда (993-1022). Хилдесхајм је са својом околином био центар Отонског царства, које је тежило да буде наследник Римског царства. Свети Бернард је изградио и украсио ово мало место тако да одговара империјалним амбицијама.